ការសំភាស៏របស់អុំប្រុស ជា វុទ្ធី

ក៖ អ្នកធ្វើការសំភាស៏មានឈ្មោះថា សួន សុខលី ខ៖ អ្នកត្រូវបានគេសំភាស៏មានឈ្នោះថា​ ជា វុទ្ធី។

ការសង្ខេបរបស់អុំប្រុស ជា វុទ្ធី

៖​ អុំប្រុស ជា វុទ្ធី គាត់មានអាយុ ឆ្នាំ ក្នុងឆ្នាំ២០២០។

៖ អុំប្រុស ជា វុទ្ធី គាត់មានភេទ ប្រុស។

៖ អុំប្រុស ជា វុទ្ធី គាត់មានទីលំនៅនាពេលបច្ចុប្បន្ននៅ ភូមិ០៥ សង្កាត់ផ្សារដើមថ្កូវ ខ័ណ្ឌចំការមន រាជធានី ភ្នំពេញ។

៖ អុំប្រុស ជា វុទ្ធី មានកូនទាំងអស់ចំនួន៥នាក់ ស្រី០៣នាក់ ប្រុស០២នាក់។

៖ អុំប្រុស ជា វុទ្ធី បានរៀបអាពាហ៏ពិពាហ៏ជាមួយ អុំស្រី ស៊ុម សុខម ក្រោយដាច់ប៉ុលពត។

៖​ អុំប្រុស ជា វុទ្ធី មានប្រពន្ធចំនួនពីរនាក់ ប្រពន្ធក្រោយមិនបានបញ្ជាក់ឈ្មោះ ។

ក៖ ជាដំបូងខ្ញុំសូមថ្លែងអំណរគុណដល់អុំប្រុស ដែលផ្តល់ឪកាស អោយខ្ញុំធ្វើការសំភាស៏ទាក់អំពីជីវប្រវិត្តរបស់អុំ ហើយការសំភាស៏មួយនិង និងត្រូវបានគេថែរក្សាទុកនៅក្នុងសកលវិទ្យាល័យមួយនៅក្នុងសហរដ្ធអាមេរីក ដែលកុំពង់តែធ្វើកំរោងមួយនេះ ដែលជួយអោយយើងអាសំភាស៏សមាជិតនិងក្រុមគ្រួសាររបស់អុំ ហើយនិងស្វែងរកបន្ថែមទៀតអំពីព៏តមានរបស់អុំ ដែលអារក្សានូវប្រវិត្តរបស់អុំទុកសំរាប់អោយកូនចៅជំនាន់ក្រោយពួកគាត់អាចបានស្តាប់លឺនូវសំលេងរបស់អុំ ហើយនិងដឹងអំពីជីវប្រវិត្តរបស់អុំនៅក្នុងជីវិតរបស់អុំ។ ហើយការសំភាស៏មួយនេះគឺត្រូវបានធ្វើឡើងដោយសាលាសកលវិទ្យាល័យមួយដែលមានឈ្មោះថា BYU ហើយសកលវិទ្យាល័យនិងគាត់និងដាក់បទសំភាស៏របស់អុំនៅលើគេហទំព័រមួយដែលមានឈ្មោះថា [WWW.Cambodianoralhistories.byu.edu](http://WWW.Cambodianoralhistories.byu.edu) ចឹងខ្ញុំជាអ្នកធ្វើការសំភាស៏អុំ មានឈ្មោះថា សួន សុខលី ហើយកាលសំភាស៏របស់អុំប្រុស ត្រូវបានធ្វើឡើងនៅថ្ងៃទី ០៨ ខែ០៨ ឆ្នាំ២០២០។

ក៖ ហើយជាដំបូងខ្ញុំចង់សួអុំថា តើអុំមានឈ្មោះនិងនាមត្រកូលអ្វីដែលអុំ?

ខ៖ ខ្ញុំមានឈ្មោះ ត្រូលខ្ញុំអី មានឈ្មោះថា ជា វុទ្ធី។

ក៖ ជា វុទ្ធី ហើយអុំមានឈ្មោះហៅក្រៅដែលឬទេ?

ខ៖ មានក្មួយ គេហៅខ្ញុំឈ្មោះ តាវែង។

ក៖ តាវែង ហើយសំរាប់អុំមានថ្ងៃខែឆ្នាំកំណើត កើតនៅថ្ងៃណា ខែណាដែល?

ខ៖ នៅថ្ងៃទី ០៦ ខែ០៨ ឆ្នាំ១៩៥៣។

ក៖ ចាហើយសំរាប់ភាសាររបស់អុំ អុំប្រើភាសារខ្មែរ?

ខ៖ ខ្ញុំប្រើភាសារខ្មែរ។

ក៖ ចាហើយអុំចេះសរសេរ និងចេះអានភាសារខ្មែរបានល្អអត់?

ខ៖ បាទ។

ក៖ អុំរៀនបានថ្នាក់ទីប៉ុន្មាន?

ខ៖ ទី៧ពីដើម។

ក៖ វូវ រៀនបានច្រើនណាស់

ខ៖ បាទ ថ្នាក់ទី៧និងរៀនឌីប្លូម។

ក៖ ចា ចឹងចង់សួរទាក់ទងអំពីអុំ អុំគិតថា តាំងពីអុំកើតរហូតមកដល់អាឡូវ អុំបានឆ្លងកាត់នៅស្រុកខ្មែរយើងនិងប៉ុនន្មានជំនាន់?

ខ៖ មួយ ពីរ បី បួន បាន០៤ ជំនាន់ហើយក្មួយ។

ក៖ វូវ០៤ជំនាន់ ហើយនៅក្នុងជំនាន់និមួយៗតើអុំចាំអត់ថា អើអុំកាលនិងបានឆ្លងកាត់អីគេខ្លះ?

ខ៖ ចាំ ចាំទាំងអស់និងគ្រាន់តែថា សម័យសង្គមរាស្រ្តនិយម ខ្ញុំនៅតូច កាលនិងនៅក្នុងឆ្នាំទី៧០ នៅក្នុងសម័យសង្គមរាស្រ្តនិយមណា ហើយកាលនុះខ្ញុំនៅរៀន បាទ ខ្ញុំរៀននិងខ្ញុំចឹញមកពីស្រុកកំណើត ខ្ញុំមករៀននៅភ្នំពេញហើយណា​ បាទខ្ញុំមកនៅភ្នំពេញហើយ សម័យពីដើមនិងគេហៅថាកុមាសង្គ្រោះ នៅខាងចំការមនយើងដែលនិង នៅកន្លែងដែលគេហៅថាកុមាសង្គ្រោះនិង ហើយខ្ញុំរៀន កាលនិងខ្ញុំរៀននៅសាលា កែវមរកត បាទ ដល់ឆ្នាំ៦៨ខ្ញុំឈប់រៀននៅកែវមរកត ខ្ញុំទៅរៀននៅអីវិទ្យាល័យយុគន្ធណាកាលនិង សាលានិងគេហៅថា១៨មិនា គឺយុគន្ធ បាទដល់ពេលផុតពីនិង កាលនិងដល់ផុតពីមួយក្រលាក់និងទៅហើយ តែកាលនិងយើងក៏មិនទាន់ថាកំសត់ដែល តែគ្រាន់តែយើងកើតមកជាកូនអ្នកក្រ និងហើយដល់ព្រលឹមឡើងចឹងទៅ បើថាយើងរៀនព្រឹកចឹងទៅ ព្រលឹមឡើងយើងងើបពីម៉ោងបួនព្រឹកចឹងទៅ យើងទៅយកនំបុ័ងគេលក់ទៅ ដល់ម៉ោងប្រាំរមួយកន្លះអីនិង យើងលក់អស់ឬក៏មិនអស់អី យើងទុកអោយប្អូនៗហូបទៅ និងហើយដល់ម៉ោងយើងក៏យើងទៅរៀនទៅ និងហើយដល់ឆ្នាំ១៩៧០ ខ្ញុំបួស។

ក៖ អូរ ចា។

ខ៖ ទៅបួសជាសង្ឈណា បួសនៅវត្តដីក្រហម ខាងខេត្តតាកែវនុះ នៅស្រុកកំណើតខាងឪពុក។

ក៖ ចា។

ខ៖ ទៅនុះបួសបានមួយវស្សារចឹងទៅ ខ្ញុំក៏មករៀនដល់ឆ្នាំ៧១ ចូល៧២និងខ្ញុំមករៀននៅសាលាពុទ្ធីកាក់នៅវត្តអណាលោមនេះ រៀនពុទ្ធីកាក់ ខ្ញុំរៀនចប់ថ្នាក់ក្រីណា បាទខ្ញុំរៀនសាលាបាលី តាំងពីនិងមកដល់ពេលឆ្នាំទី៧៣ ៧៣និងខ្ញុំលាភ្នោះស់មកវិញហើយ(ភ្នោះស់=សឹក) ខ្ញុំលាភ្នោះស់រួចខ្ញុំមកជួយធ្វើការឪពុកម្តាយ តែចង្រៃទៀតណាកាលនិង ខ្ញុំមកដល់គេចាប់ទៅធ្វើទារហានទៀត។

ក៖ ហាហា គេចាប់អុំទៅធ្វើទារហាន។

ខ៖ គេចាប់ទៅធ្វើទារហាន ដាក់ជាទារហានព្រៃសរទៀតណា។

ក៖ អូរ ហើយចង់សួទាក់ទងអំពីស្រុកកំណើតរបស់អុំ អុំកើតនៅស្រុកណា ហើយនៅភូមិណាដែល?

ខ៖ នៅភូមិអើ ជ្រៃដប់ ឃុំសំរោងទង ស្រុកគៀនស្វាយខេត្តកណ្តាល ខេត្តកណ្តាលយើងផ្លូវជាតិលេខ១នេះ បាទ ខ្ញុំមក ដល់ធំខ្ញុំមកនៅនេះវិញណា បាទ។

ក៖ ចាហើយអាឡូវនិងអុំមានអាយុប៉ុន្មានហើយ?

ខ៖ អាយុហារអើ ៦៧ហើយ។

ក៖ ៦៧?

ខ៖ បាទ។

ក៖ ចាអាយុច្រើនហើយ។ ចឹងចង់ទាក់ទងអំពីប្រវិត្តរបស់អុំ តើអុំឆ្លងកាត់នៅសម័យប៉ុលពតណា តើអុំបានឃើញអីគេខ្លះ?

ខ៖ អូរ ច្រើនណាស់។

ក៖ អុំអាចរៀបរាប់?

ខ៖ បានអត់អីទេក្នួយ គ្រាន់តែខ្ញុំទៅមកទៅមកនិង ៧៥ អា៧៥និងអាប៉ុលពតចូលមក ខ្ញុំនៅក្រោយកុមារសង្គ្រោះនិង កាលនិងគ្រប់ប្លោងមកត្រូវយាយខ្ញុំ ត្រូវជើងណា។

ក៖ ជាប្រពន្ធអុំ?

ខ៖ អត់ទេយាយខ្ញុំ ខ្ញុំអត់ទាន់មានប្រពន្ធទេ ប្រពន្ធមកមានពេល៨០នេះហើយនិង។

ក៖ ហាហា ចុះយាយខាងឪពុកឬក៏ខាងម្តាយ?

ខ៖ ខាងម្តាយ និងហើយខាងម្តាយព្រោះខ្ញុំនៅជាមួយនិងជីដូនណា ហើយតាខ្ញុំស្លាប់បាត់ហើយ នៅតែយាយទេ បាទ ហើយតទៅឆ្នាំ៧៥និងខ្ញុំឆ្លៀតទៅនុះ ទៅអីស្រុកកំណើតនុះ នៅភូមិជ្រួយដងនិងណា ដល់ឆ្នាំ១៩៧៦ ខែ០៦ បានគេបញ្ជូនយើងទៅនៅអើខេត្តពោតិ៏សាត់នុះ អើទៅខាងពោតិ៏សាត់និងបានអស់ទាស់ហើយ វេទនាកំពូល ថាគ្នានអីសំបាកវេទនាជាងនៅខេត្តពោតិ៏សាត់ទេ និយាយពីថាអង្គរយើងធ្វើបានចឹងណា វាអត់អោយយើងហូបទេ វាអោយយើងហូបបបរ។

គ៖ ហ្នឹងហើយ ហាហា។

ខ៖ បាទ វាងោយយើងហូបបបរ ហើយគិតមើលទៅខ្ញុំធ្វើខ្ញុំ។

ក៖ ហើយកាលនិងអុំមានអាយុប៉ុន្មាន?

ខ៖ អាយុជាងដប់ឆ្នាំ។

ក៖ ហើយប៉ុលពតប្រើអោយអុំធ្វើអីគេខ្លះ?

ខ៖ ធ្វើស្អី ទៅដល់វាលត់យើងម៉ង វាអោយយើងចូលកងចល័ត។

គ៖ ហ្នឹងហើយ កងចល័ត។

ខ៖ កងចល័ត និយាយពីថាដីវាស់ម៉ែត្រកីប មួយថ្ងៃបួនម៉ែត្រកីប បាទ ហើយបបរដែលយកមកនិងសុទ្ធតែទឹក គ្រាន់តែទឹកនិងតែពីរស្លាបព្រាទេ ខ្ញុំផ្តាំទៅកុំភ្លេច ច្រើនណាស់ ហើយយកទៅនិងឪពុកម្តាយខ្ញុំស្លាប់អស់ទាំងបងៗនិងប្អូនៗអីនិង។

ក៖ គាត់ស្លាប់នៅសម័យប៉ុលពត?

ខ៖ ស្លាប់នៅសម័យប៉ុលពត នៅងថ្ងៃទី នៅខែ១១ ឆ្នាំ១៩៧៦ តែមួយខែទេ អស់១២នាក់។

ក៖ គាត់ស្លាប់ដោយសារអីអុំ?

ខ៖ ស្លាប់ជំងឺ អត់និងអត់ហូបនិងម៉ង។

ក៖ អូរ ដោយសារអត់ញាំអីអត់គ្រប់គ្រាន់?

ខ៖ អត់គ្រប់គ្រាន់ហើយនៅយើងធ្វើបានដំឡូងអីដែលយើងធ្វើបានខ្លួនឯងនិងក៏កាស់យកមកទទួលទាននិងក៏អត់បានដែល។

ក៖ ចា។

ខ៖ យកទៅវាចាប់បាន ខ្ញុំចូលកងសិរីកាលនិងវាចាបបានម្តងអាកាស់ដំឡូងខ្លួនឯងនៅនិងណា ដាគៀនៗផ្ទះនិងណា ហើយម្តាយខ្ញុំគាត់ឈឺ ហើយចុះគាត់មកពីធ្វើវិញគាត់នៅកងចំការ ដល់តែទៅៗគាត់នុះគាត់ឃ្លាន គាត់ដើរតាមផ្ទះ គាត់ចេះតែដកផ្សិតនុះ អាផ្សិតនិងមិនដឹងជាផ្សិតអីយកមកវាពុល ហើយគាត់ក៏ចាប់ផ្តើមឈឺ ឈឺទៅអាដំឡូងខ្ញុំដាំនិងទៅលួចកាស់យកមកទាំងទងនិង ដាំឡូងយកមកស្រុះទៅដាក់អំបិលដាក់អីអោយហូបនិង វាចាប់ដាក់កងសិរី ប៊ីសយកទៅវៃចោលទៀត។ អារបស់ខ្លួនឯងសោះនិងហា ដល់តែចាប់ពីខែ១១ ឆ្នាំ៧៦ និងមកអស់រលីងម៉ង នៅសល់តែបងប្អូនប្រាំរនាក់ទេខ្ញុំ។

ក៖ ចាចឹងឪពុកម្តាយអុំស្លាប់ទាំងអស់?

ខ៖ ស្លាប់ទាំងអស់ នៅតាំងពី៧៦មក មូលគ្នាទៅទៃងអស់ ក្នុងខែ១១ ឆ្នាំ៧៦និងទេ ស្លាប់អស់រលីងម៉ងជាង១០នាក់ ទាំងប្អូនទាំងក្មួយអីទាំងអស់។

ក៖ ចាហើយចឹងគ្រួសារអុំពេលនៅជំនាន់ប៉ុលពតនិងនៅជុំគ្នាទាំងអស់អត់បែកគ្នាទេ?

ខ៖ នៅជុំគ្នាទាំងអស់ ចុះបើយើងចេញទៅជុំគ្នា បែកតែមីងតាស់ គាត់នៅផ្ទះឆ្ងាយពីគ្នានុះ ចេញពីនិងទៅ ទៅដល់យើងណែកស្ពាន ត្រួចអោកនិង កាលពីដើមគេហៅស្ពានត្រួយអោកនិងណា ស្ពានត្រួអោកទៅដល់គេកំពុងតែបើកផ្លូវជាតិលេខពីរ ដល់ខ្ញុំទៅដល់ក្បាកថ្នល់ជិតច្រមុះជ្រូកនិងស្រាប់តែគេចែកជាបួន ទៅបញ្ចាស់ចឹងទៅក៏បែកគ្នាមក តាំងពីយើងចេញពីនេះទៅ ចុះគ្នាច្រើននុះ យើងចេះតែរងកិលៗទៅ ហើយកាលនិងបានកង់មួយអែមណាស់ ដាក់អង្ករដាក់អីទៅណា និងហើយដល់តែចេញពីនិងទៅខ្ញុំសល់បងប្អូនតែប្រាំរនាក់បែកគ្នាពីនិងមករហូត ខ្ញុំទៅកង់ចរល័តទៅ នៅបងស្រីខ្ញុំមួយ ទៅធ្វើខាងកងនារីអីទៅ ហើយប្អូនៗអាពៅគេទៅនៅខាងកុមារ ដើរប្រមូលជីអុយរ៉េគេនុះ ប្រមូលលាមកនិងណាយកមកធ្វើជី បងទាំងអស់អាខ្លះទៅកងជីគេអស់ទៅ ទល់តែរហូតដល់៧៨និងបានៗជួបជុំគ្នាវិញ។ ជួបជុំនិងបានជួបគ្នានៅនិងពោសាតិ៏ទៀត អាគេវៃបែកហើយណា បែកហើយមកដល់ពោសាតិ៏និង។

ក៖ ចារហើយអុំមានបងប្អូនទាំងអស់ចំនួនប៉ុនន្មាននាក់?

ខ៖ ប្រាំរនាក់។

ក៖ អុំកូនទីប៉ុន្មាន?

ខ៖ ខ្ញុំកូនទីពីរ ស្រីមួយ ខ្ញុំមានតែស្រីមួយទេ បងប្អូនខ្ញុំក្រៅពីនិងសុទ្ធតែស្រីទាំងអស់។

ក៖​ ចុះអុំនៅចាំឈ្មោះពួកគាត់អុំអាចប្រាប់បានទេ?

ខ៖ ស្គាល់ទាំងអស់និង។

ក៖ ចារ។

ខ៖ បងខ្ញុំទីមួយនិងបងអីឈ្មោះ ជា សុផាន ដល់ទីពីរ ជា សុផល ទីបីជា សារិន ហើយអាទីបួន អាពៅគេនិង អានិងជា សារឿន។ នៅទាំងអស់អាឡូវនិង ពួកវានៅទាំងអស់ ប៉ុន្តែគ្រាន់តែគេមានប្តីមានប្រពន្ធទៅ ទៅនៅដោយឡែកអស់ហើយ ខ្លះបែកទៅ ទៅនៅពោសាតិ៏វិញទៅ។

ក៖ ហើយអ្នកនៅក្នុងភ្នំពេញ ប៉ុនន្មាននាក់?

ខ៖ មានបីនាក់។

ក៖ មានអុំ?

ខ៖ មានខ្ញុំ បងស្រីខ្ញុំ ប្អូនពៅខ្ញុំ ហើយអាមួយទៀត នៅបួននាក់នុះ បែកមួយទៅពោសាតិ៏តែម្នាក់ទេ។

ក៖ ចារហើយខ្ញុំចង់សួរអុំថា នៅពេលដែលអុំនៅសម័យប៉ុលពតនិងអុំបានឃើញអីគេខ្លះ ដូចជាព្រិត្តការណ៏ ដែលអុំចាំ?

ខ៖ អរបើនិយាយពីកាលនិង និយាយនាំតែខ្លោចផ្សារទេក្នួយ កុំពង់តែអង្គុយធ្វើៗនិងគេហៅមកៗ មកមិត្តកទៅនុះជាមួយខ្ញុំតិច យកទៅនុះផុតតែមួយព្រីចភ្នែកប្រហែលជា១០ម៉ែត្រទេ នៅបាស់ជើងច្រងាងនិងហើយ វាវៃចោលស្រស់ៗមែនម៉ង។

ក៖ ចារហើយអុំឃើញ?

ខ៖ ចុះបើនិយាយ ម៉ាត់អណ្តូងស្មើរ ខ្ញុំនិយាយពីថាញ័រអស់ហើយដៃ អារែកដៃមិនរួចក៏មិនដឹងថាកម្លាំងមកពីណាដែល អើខ្លាចងាប់។

ក៖ ហើយចុះជំនាន់និង យើងធ្វើខុសអីខ្លះហេតុអីចេះតែយកយើងវៃចោលចឹង?

ខ៖ ទេដូចជាអត់ឃើញខុសអីសោះណា គ្រាន់តែយើងនិងចុះទៅ វាទុកអោយយើងនៅហូបបាយចឹងទៅ វាដូចថាវៃជួងមឹងៗចឹង ហើយយើងកាន់ចានយកទៅណា ចុះយើងមានគ្នាយើងបីបួននាក់ចឹងណា​មកដល់និង ម្មាក់នុះដើរទៅចឹងបះស្លឹកឈឺ បះស្លឹកព្រៃមកចឹងបានមកយកមកយើងស្រុះទៅ រួចយកមកយើងជំរឹតអាទឹកបបរនិងចេញទៅ យើងសល់បបរអាក្រម៉ែល ពីសម័យនិងគេធ្វើអាក្រមែលចឹងណា យកមកកាក់ៗវា យកមកដាក់គេហៅថាប្រកាសវាណា ដល់តែប្រកាសវាចឹងទៅបានគេយកមកកាត់កង់ៗ ដូចយើងនេះនិង ចែកគ្នាមួយកង់ មួយដុំៗចឹទៅណា បាទរួចហើយយើងយកអាទឹកសម្លរស្លឹកព្រៃនិងណា យកមក វាថាយើងអីតួនិយមអីតួសុផនអីណានុះ គេសំបូរគេហូបគ្រាប់គ្នាបាន រួចមិត្តឯងនិងមិចក៏ហូបមិនបានចឹង ពួកខ្ញុំបះស្លឹកព្រៃទេណា វាធ្វើបាបណាស់។ ហើយនុះអាធន់ជាងគេនិង ចាំអោយច្បាស់ទៅ ចឹងបានថាអាណាចង់អោយពួកអាប៉ុលពតចូលមកវិញនិងសុទ្ធតែចប់ហើយ មែន ខ្ញុំប្រាប់ទៅខ្ញុំបើវាត្រូវវៃចោល វាចងតែខ្សែអុំបោសមួយសរសៃខ្ញុំមិនហ៊ានរើផងណា ហើយកូនក្មេងអាយុប្រហែលជាង១០ទេណា អានិងខុសអី ខុសអារឿងដំឡូង គេប្រើទៅដកដំឡូង គេប្រើទេណា ខាងសហករគេប្រើទៅ ដល់ពេលទៅនិងឡើងមកវិញឃើញអាផ្លែល្ពៅមួយតែប៉ុននិងទេណា វាចាប់ទាត់យើងហើយវាវៃយើងចឹងណា វៃក្មេងណា បួននាក់វាចងខ្សែក្រវ៉ាត់តែមួយសរសៃរទេ អំបោះសដេរយើងនិងណា អត់ហ៊ានរើអោយដាច់ទេ ខ្ញុំប្រាប់ណា។ យកយើងទៅនុះ អោយទៅវៃថ្មរ អើយវេទនាណាស់ ចឹងបានថាខ្ញុំមិនចង់និយាយទេ អោយតែនិយាយទៅចង់តែទឹកភ្នែកខ្ញុំណា។

ក៖ ចុះបើសិនជាយើងរើដាច់អំបោះសនិងអុំ?

ខ៖ វាវៃយើងចោលម៉ង។

គ៖ ទែដាច់អំបោសវៃចោលហើយចៅ។

ខ៖ ដាច់អំបោះសវៃចោល។

ក៖ ចឹងមានន័យថា វាចងយើងនិងអុំបោះសហើយ វាវៃយើងសិន?

ខ៖ វៃអោយយើងដើរ។

ក៖ វៃអោយយើងដើរ បើសិនយើងដើរទៅ?

គ៖ វាចងនិងអំបោះសមួយសរសៃ។

ខ៖ វាចងនិងកដៃយើងនិង ចេញទៅ។

ក៖ ចារបើសិនជាដាច់អំបោះសនិងវាវៃយើងចោល?

ខ៖ វៃចោលទាំងអស់គ្នានិង ចងបានថាអាសោកនាកម្មរនិងនឹកឃើញវាវេទនាណាស់ នេះអាចុងផុតដែលគេវៃចោលហើយនេះ ខ្ញុំប្រាប់។

គើ និងហើយអាវាវៃចោល។

ខ៖ ខ្ញុំប្រាប់ទៅ ជួនកាលតាមផ្លូវ អាយើងដើរៗចឹងណាគ្រាន់តែខុសចិត្តវានិង វាឈប់ប្រកៀកឬកាំបិទជូនការវាដាក់ម៉ាត់ចឹងនិងក៏មានដែរ។

គ៖ នឹកឃើញខ្ញុំនេះវាវៃ។

ខ៖ មែនណាក្មួយណា ខ្ញុំឃើញចឹង ខ្ញុំអត់និយាយបន្លើសទេ ខ្ញុំដើរចេញពីសោមសាន្តមកណា ចុះកន្លែងនិងគេហៅព្រៃសោមសាន្ត កន្លែងនិងគឺព្រៃមែនតែម្តង។

ក៖ គេហៅស្រុកអីគេដែលអុំ?

ខ៖ នៅអានិងនៅអើស្រុកបារកាន។

ក៖ ស្រុកបារកាន។

ខ៖ អានិងនៅស្រុកបារកាន ខេត្តពោសាតិ៏ដែលណា ព្រៃសោមសាន្តអានិងព្រៃមែនទែនតែម្តង គឺអត់មានឃើញពន្លឺថ្ងៃទេ វាយកយើង ដូចយកយើងទៅអោយងាប់ចឹង វាយកអោយទៅធ្វើល្អាងភ្នំនុះ ទៅជីកធ្វើល្អាងភ្នំនិង លេងបាតក្រោមណា បាតក្រោម១៥០ម៉ែត្រ កំពស់១៥ម៉ែត្រ ខ្នងខាងលើ១៥ម៉ែត្រ។

ក៖ ហើយវាអោយយើងធ្វើចឹងដើម្បីអីអុំ វាទុកធ្វើអី?

ខ៖ និយាយទៅ ល្អាងភ្នំនិងគេធ្វើទុកស្តុបទឹកទុកនៅនិងម៉ង អានិងគេនៅប្រើដល់សព្វថ្ងៃនិង ខាងនិងភាគច្រើនសល់តែខ្ញុំអី ភាគច្រើគេទៅអស់ហើយ ស្លាប់អស់ហើយ។

គ៖ អាឡូវគេពង់ប្រកាសរកបងប្អូន។

ខ៖ ងាប់អស់ហើយនិង មើលគ្រាន់តែទៅគ្នាខ្ញុំមួយកងណា មួយកងកាលនិងវាមានរហូតដល់ទៅ៣០នាក់ណា យើងរៀបដូចថាជីកប្រលាយអីចឹងណា ដូចថា១០ម៉ែត្រគីបអីចឹងទៅ ដូចថាបួនដប់នាក់មួយម៉ែត្រគីបអីចឹងទៅ ដូចថាជំរៅប៉ុននេះ បណ្តោយ១០ម៉ែត្រអីចឹងទៅក្នុងមួយនាក់ធ្វើអោយហើយ ក្នុងមួយថ្ងៃណា ខ្ញុំប្រាប់ខ្ញុំងើបតាំងពីម៉ោង៣យប់ណា ស្មើរនេះអីនៅមិនទាន់បានហូបបាយហូបអីទេ។

គ៖ គ្មានបានមានសាច់ចេះទេ ស្គម។

ខ៖ ថាស្រណុកណាស់ ខ្ញុំប្រាប់ស្រណុកដើរណាស់។

ក៖ ចុះបើយើងធ្វើអត់ហើយ?

ខ៖ អត់ហើយ វាអត់អោយបាយសុី វាអោយធ្វើទល់តែរួចនិង ចាំអោយច្បាស់ ខ្ញុំអត់ចេះនិយាយមូសារទេ និងហើយ ដល់ហើយជួនកាលទៅ នៅយប់មួយ កាលថ្ងៃនៅប្រហែលជាមួយអាទិត្យទៀត ខ្ញុំចេះតែឃើញវាដកបណ្តើរៗណាស់ កងនារីមួយអីនៅកន្លែងជិតផ្ទះខ្ញុំនិង ខ្ញុំឃើញនៅក្នុងនិងដូចថារាប់អានគ្នាចឹង ដូចឃើញហើយថាកុំអោយចេះតែនិយាយគ្នា មួយយប់និងយកទៅសុទ្ធតែ២០ទៅ៣០នាក់និង យកទៅវៃចោលទាំងអស់ និងដឹងខុសរឿងអីទេ រឿងក្រមា ខុសតែរឿងក្រមា អាក្រមាគេចែកអោយយើងនិង វាមានពណ៏ខៀ ពណ៏បៃតង ពណ៏ក្រហម ពណ៏អីចឹងណា អានិងវាមានសណ្ធានរបស់គេណា ដល់តែនេះ បងឯងនេះមកចឹងស្រលាញ់ក្រមាពណ៏ខ្ញុំចឹង ចង់ដូរពណ៏គ្នាចឹង ខុសតែម្នាក់និងក៏វាយកយើទៅវៃចោលទាំងអស់គ្នា ខ្ញុំប្រាប់ខុសតែម្នាក់វាវៃចោល៣០នាក់ អានិងនៅសហករភូមិស្ទឹង ខេត្តពោសាតិ៏វាវៃចោលអស់ ខ្ញុំប្រាប់ទៅ ត្រូវចាំថាខេត្តពោសាតិ៏និងគឺជាកន្លែងវាលពិឃាតចំតែម្តង។

ក៖ ចារពោសាតិ៏។

ខ៖ ខ្លាំងម៉ង គ្នានអ្នកណាខ្លាំងជាងពោសាតិ៏និងទេ មួយស្រុកខ្មែរមានតែពោសាតិ៏មួយទេ ហើយបើថាធ្វើស្រូវវីញណា ច្រូតគ្រប់ប្រាំង គ្រាប់វស្សារ ច្រូតមួយឆ្នាំទៅមួយឆ្នាំស្រូវច្រូតមិនដែលអស់ទេ តែអត់ដឹងថាស្រូវទៅណា មែន។

ក៖ ហើយធ្វើមកចឹងអត់ចែកអោយប្រជាជនទេ?

ខ៖ អត់ទាំងអស់ មិនដឹងវាយកទៅណាអស់។

ក៖ វាទុកខ្លួនវា?

ខ៖ អត់ដឹងទេ អត់ដឹងទេ គ្រាន់តែដឹងថាពេលយើងធ្វើទៅ យើងបោកបែនហើយគេដឹកយកចូលសហរក គេមានឃ្លាំងសហរកគេ កន្លែងគេមានឃ្លាំងគេនុះ មានឃ្លាំងគេចឹងទៅ បងនៅខាងចុងភៅ​ដែលគេហៅថារោងបាយនុះ ទៅបើកទៅ មួយថ្ងៃនិងបើកប៉ុន្មាន អាឡូវដូចថា១០០នាក់ ១០០នាក់និងបានប៉ុនន្មានកំប៉ុង ៥កំប៉ុងទៅ១០កំប៉ុងយកតែប៉ុននិងមក ហើយបានទៅបើកអំបិលអីនិងមក ហូបទៅ ដូសចែកគ្នាមក ជូនកាលចែកអំបិលមួយគ្រាប់ទៀត គេចែកមួយចឹបៗដាក់ចឹងមក អានិងចឹង ហើយយកទៅហុតគ្រូបៗចឹងទៅ ហើយនិយាយពីថាដើរទៅ សូម្បីតែស្លឹកស្នឹង ស្លឹករងៀងអីចឹងសុទ្ធតែផ្អែមឆ្ងាញ់ណាស់ ក្តាម និងកំពឹសអីនិងសុទ្ធតែឆៅហើយ។

ក៖ ចារហូបឆៅ។

ខ៖ អើអោយតែបាន ក្រលៀសៗជូតនិងខោ ដាក់ម៉ាត់ចប់ និងហើយខ្ញុំប្រាប់ទៅ និយាយទៅយើងមិនបាច់រកយក្សទេ សម័យនិងយក្សនៅនិងតែម្តង ដូចអាបចឹងណា។

គ៖ មែននិងរួចបើខ្ញុំវិញយកដាក់អាពីងណា ឃើញរោងអាពីង យកទៅឃើញអាពីងវាលចេញមករត់ទៅចាប់។

ក៖ អត់ទេវេទនាណាស់ ខ្ញុំប្រាប់ទៅ ក្តាមកុំឃើញ អោយតែឃើញអាយុខ្លីហើយប៉ុនណាក៏ដោយ អាប៉ុនៗមេដៃ ប៉ុនៗមេជើងណា យកមកគ្រាន់តែជូតនៅនិងខោរទេ។

គ៖ ដាក់ហ្អែងគ្រឹប។

ខ៖ ទៅដល់នុះដាក់ហ្អែងជាមួយស្លឹកស្នឹង ស្លឹកអីគេហៅស្លឹកគ្ពុមភ្នែករៀងចូៗនុះ យកមកដកទៅថាឆ្ងាញ់រហូត និងហើយ ដល់ចឹងបានមកសម័យនេះ ចឹងបានថាក្មេងសម័យក្រោយៗនេះនិយាយប្រាប់វា វាអត់ជឿងយើងទេ វាថាមិនដែលអាណាធ្វើស្រែហើយ តែមួយស្រុកខ្មែរមានតែបាត់ដំបងមួយសុីមួយស្រុកខ្មែរក៏រស់ទេ។

គ៖ បានតែវាកើតទាន់បានវាដឹងអានិង សង្គ្រាមប៉ុលពត។

ខ៖ ដល់តែចេញពីនិងមកបានខ្ញុំបានបងប្អូនទាំងអស់មកជួបគ្នានៅនិងហើយបានមកដល់ ចេញមកក៏បែកគ្នា កាលនិងខ្ញុំទៅចូលបំរើកងទ័ពរទៀត ដល់អាថ្ងៃ២៥ ខែ១០ ឆ្នាំ៧៦និង ខ្ញុំធ្វើទ័ពរ។

ក៖ កាលអុំធ្វើទ័ពរនិងគេអោយអុំធ្វើអីគេខ្លះ? នៅជំនាន់ប៉ុលពតដែល?

ខ៖ អត់ទេ អត់ទេ នេះនៅសម័យយើងទើបនិងបែកហើយនេះ យើងបែកពី៧៩មក ខ្ញុំមកពីពោសាតិ៏វិញ បានៗមកចូលសម័យរដ្ធកម្ពុជាយើងនិងណា​​ បានខ្ញុំទៅធ្វើទ័ព។

ក៖ ហើយទាក់ទងពីក្រុមគ្រួសារអុំដែលស្លាប់ទាំងអស់គ្នានិង តើអុំបានឃើញហេតុការណ៏និងទេ?

ខ៖ អើបើនៅតែរណ្តៅនិងហើយស្លាប់ជូនកាលមួយរណ្តៅកាប់ ៣នាក់ បើម៉ែខ្ញុំហើយនិងប្អូនខ្ញុំមួយរណ្តៅមួយកាប់ រកតែកម្លាំងជីកកាប់ម្តាយខ្លួនឯងមួយមិនបានផងខ្ញុំ ជីកកាប់ជំរៅប្រហែលនេះ ខ្ញុំប្រាប់ណាស់ តែមួយកួក់ទេណាហើយខ្ចីសាងអាសិ័គេ ខ្ចីមេកងទៀតណា សែងម្តាយបួននាក់ណាសែងអត់ចង់រួចទៀតណា ចុះខ្ញុំខ្លាំងពេកទៅឡើងអាញីអាញ័អស់ហើយ ហើយដល់ទៅទៀតទៅ ថ្នាំគេចែកតាមសហកម្មគេនិងអោយគេមួយក្តាប់ទៀតបានគេអោយខ្ចីសង័សីគេនិង យកមកលើកសព្វម្តាយនិងយកទៅបញ្ចុះ។

ក៖ ចារ។

ខ៖ ទូតឯងមើល មួយជួរដើមស្មួលប្អួនអីនិង ហើយឪពុកនៅក្រោមដើមពង្រគេនិងកាប់នៅនិង ទាំងអស់ទាំងក្មួយទាំងអីគេនិងទាំងអស់។

ក៖ កាលនិងនៅជំនាន់ប៉ុលពតឬដាច់អាប៉ុលពតហើយអុំ?

ខ៖ នៅជំនាន់៧៦យើងនិងណាក្មួយ។ ខែ៦ ឆ្នាំ៧៦ និងទាំងបងទាំងប្អួនអីណា។

គ៖ ប្អូនឯងបានយកសព្វម្តាយឪពុកកាប់ទៀតមែន?

ខ៖ បាទខ្ញុំយកទៅរណ្តៅខ្ញុំឯនុះ។

គ៖ ងាប់ហើយគេមិនបានទុកអោយប្អូនឯងកាប់ទេ គេដាក់នៅក្នុងរណ្តៅងធំនេះនៅនិងដើមឈើរ។

ខ៖ ខ្ញុំណា ខ្ញុំប្រាប់ ខ្ញុំរត់ពីកងចល័តមកណាក្មួយណា ខ្ញុំរត់ពីកងចល័តមក ខ្ញុំដើរមួយយប់ណា ខ្ញុំប្រាប់ណា ដឹងទៅវិញមេចទេ ទៅវិញណា ខ្ញុំទៅលើកភ្លឺស្រែនិង ខ្ញុំលើក៦០ម៉ែត្រ ម្នាក់ឯងណាខ្ញុំប្រាប់។

ក៖ វូវ។

ខ៖ ខ្ញុំពិបាកណា ចង់បានថាអោយតែនិយាយទៅខ្ញុំស្រក់ទឹកភ្នែក ខ្ញុំនឹកឃើញម្តាយណាទាន់ដង្ហើមម្តាយដល់ថ្ងៃនិងម្តាយខ្ញុំណា តែគ្រាន់តែថាម្តាយខ្ញុំថាម៉ែប្រហែលជាមិនរស់ទេណាកូនណា ខ្ញុំនេះទៅខ្ញុំនេកឃើញណា គ្រាន់តែម្តាយខ្ញុំស្លាប់បាត់ភ្លាមណា អត់ទាន់បានកន្លះម៉ោងផង អាប្អូនខ្ញុំអាមួយពៅគេនិងស្លាប់ទៀត ស្លាប់ជាប់គ្នា ដល់គិតទៅក្នុងមួយខែ១១និងអស់១៣នាក់ទាំងក្មួយមួយទៀត អស់រលីងតែម្តង ស្អាត។

ក៖ ចឹងបងប្អូនអុំនៅរស់តែ៥នាក់ទេសព្វថ្ងៃនិង?

ខ៖ តែ៥នាក់ រាល់ថ្ងៃនៅតែ៥នាក់និង។ អស់រលីង។

ក៖ ចារហើយឪពុករបស់អុំគាត់មានឈ្មោះអីគេដែល?

ខ៖ ឪពុកខ្ញុំមានឈ្មោះ ជា ណាន។

ក៖ ចារហើយគាត់គឺជាមនុស្សបែបណាដែល សំរាប់អុំ ដែអុំបានដឹងក្តីមកស្គាល់គាត់ណា?

ខ៖ ឪពុកខ្ញុំគឺជាមនុស្សល្អណា ព្រោះកាលសម័យនិងគាត់ជាមេឥសរះ គាត់សាក់៥ គេហៅគាត់មេឥសរះណា បើតាមនិយាយពីរឿងល្អនិងគាត់ល្អហួសនិស្ស័យហើយ។ បើនិយាយរឿងអាគម៏អូមអាមក៏គាត់ពូកែលើសគេដែល សម័យនិងមនុស្សចាស់ពូកែៗណាស់។

គ៖ ប៉ុន្តែនិយាយទៅសម័យឥសរះនិងដូចជាមិនទាន់មានអ្នកណាសំលាប់អ្នកណាទេ?

ខ៖ អត់មានសំលាប់ទេ អត់មានទេ ទៅសួរទៅមួយជួរសៀមរាមអ្នកណាក៏ស្គាល់ឈ្មោះឪពុកខ្ញុំដែល ខាងចាស់ៗ អោយតែចាស់ៗស្គាល់ទាំងអស់។

គ៖ ចឹងកាលនៅសម័យនិងដូចជាអត់ទាន់មានធ្វើបាបប្រជាជនទេនុះ?

ខ៖ អត់មានទេ អត់មានដូចសម័យខ្មែរក្រហមយើងនិងទេ ខ្ញុំកើតទាន់។

ក៖ មើលអុំមានសម័យអីគេខ្លះដំបូងគេ?

ខ៖ ចាំមើលណា សម័យសង្គមរាស្ត្រនិយមណា សម័យសង្គមរាស្រ្តនិយមហើយបាន បានមកសម័យសាធារណះរដ្ធ សម័យប្រជាសាធារណះរដ្ធរួចបានមក សម័យប្រជាតិបតី សម័យប្រជាតិបតីរួចបានមកសម័យរដ្ធកម្ពុជាយើងនេះ រដ្ធថាភិបាលយើងអឡូវនេះ ចឹងវាបួនហើយមិនតិចទេណា មួយសម័យៗច្រើនណាស់ តែគ្រាន់ថានេះជាងគេគឺអាទី៣ និងតែម្តង។

ក៖ ទីបី ឬក៏ទេពីរអុំ?

ខ៖ ទី៣ អាទី៣និងខ្លាំងជាងគេ។

ក៖ អានិងគេហៅសម័យអី សម័យប៉ុលពត?

ខ៖ គេហៅសម័យកម្ពុជាប្រជាតិបតី អួយអត់កើតទេ។

ក៖ ចារ ចុះអុំដឹងថាអ្នកណាគេជាអ្នកបង្កើតអានយោបាយនិងឡើងមក?

ខ៖ អានិងប៉ុលពតម៉ងនិង អៀង សារី និងពីរបីនាក់គ្នាវានិង ហើយខ្ញុំឃើញមុខផ្ទាល់ហើយអានិង។

ក៖ ចារហើយពេលដែលអុំនេះ ខ្ញុំចង់សួរទាក់ទងអំពីម្តាយអុំវិញ គាត់មានឈ្មោះអីគេដែល?

ខ៖ នៅ យ៉ាន។

ក៖ នៅយ៉ាន ហើយគាត់គឺជាមនុស្សបែបណាដែលសំរាប់អុំ?

ខ៖ អើយ ម្តាយខ្ញុំនិងដូចជាព្រះហើយ ព្រះរបស់ខ្ញុំ។

ក៖ ហាហារ ចារ។

ខ៖ ម្តាយខ្ញុំគាត់ចិញ្ចឹមកូនរហូត ខ្មៅទេ តែចេះគ្រប់ភាសារ។

ក៖ អូ គាត់ជាជនជាតិខ្មែរ?

ខ៖ ខ្មែរទេ តែស្អីក៏ចេះដែល។

ក៖ ចារ ចុះគាត់ចេះនិយាយភាសារអីគេខ្លះដែលអុំ?

ខ៖ អើយ ចេះនិយាយភាសារចិន បារាំង យួនអីក៏ដោយ ថៃអីក៏ដោយ។

ក៖ អូ ចេះច្រើន។

ខ៖ ចុះគាត់។

ក៖ ខ្ញុំចង់ចេះចឹងណា។

ខ៖ ចុះគាត់ទួលនិងកញ្ចែង កាលពីសម័យសង្គមសាធារណះរដ្ធ ផ្ទះខ្ញុំដាំបន្លែ ដាំសារឡាត ដាំភ្លៅកង្កែបអីអស់និងណា ដល់នេះទៅគាត់យកទៅលក់នៅផ្សារថ្មីយើងនេះ និងហើយគាត់ទួលកញ្ចែងទេ កាលនិងយើងមានអីកញ្ចែងក៏ដោយយើងទូលទៅលក់នៅផ្សារថ្មីនិង ផ្សារថ្មីកាលជំនាន់និងក៏មិនបានធំដូចចេះដែល កាលនិងគេលក់ទឹកទេណា អាកន្លែងគេលក់ទឹក ចូលតាមអាឡាបីស្លឹក និងទៅឃើញហើយ ឃើញម៉ាក់ខ្ញុំគាត់អង្គុយចឹង នៅកំលាតខ្លោងថ្វានិង។

ក៖ ចារចឹងឪពុកម្តាយរបស់អុំគាត់ជាអ្នករកសុី ឬក៏ជាអ្នកធ្វើស្រែចំការ?

ខ៖ គាត់ជាអ្នកធ្វើស្រែនិងណា គាត់មានធ្វើអី គាត់ដាំដំណាំកំបិុកំប៉ុកនិង។

ក៖ ប៉ុន្តែគាត់ដាំហើយគាត់យកទៅលក់?

ខ៖ គាត់យកទៅលក់ខ្លួនឯង។

ក៖ ចារ ហើយសំរាប់ពួកគាត់វិញ គាត់ដូចជាការថែរក្សាកូន ការចិញ្ចឹមកូនវិញ។

ខ៖ មនុស្សចិត្តធ្ងន់គឺគាត់តែម្តង ទាំងខោរអាវកូន ចុះកាលនិងពួកខ្ញុំរៀនអីនិង ខញញុំចាយតាំងពីលុយ១រៀល ១រៀលចាយព្រឹកល្ងាចអត់អស់ទេណា អាកាក់យើង អា៥កាក់នេះ ព្រលឹមឡើងអស់ហើយ អស់ៗតែ៥កាក់និងទេ។

ក៖ ចារហើយគ្រួសារអុំកាលជំនាន់និងធូរធារ មានឬក៏?

ខ៖ វាមិនជាធូរធារអីទេក្មួយ គ្រាន់តែថាកាលនិងយើងវាមិនមាន ហើយក៏វាមិនដាបពេកណា។

ក៖ ចារ។

ខ៖ យើងអាចទប់ទល់បានព្រឹកល្ងាចចឹងទៅណា បាទ ព្រោះយើងរក យើងរកស្មើរដៃរគ្នា តិចតួចមែន តែកាលនិងយើងរកមិនមែនដូចអាឡូវទេ ពីមុនយើងរកលុយពិបាកមែន តែលុយថ្លៃណាស់។

ក៖ ចារ។

ខ៖ ខ្ញុំកាន់តែប្រាំររៀល ឬក៏១រៀលនិងគេមើលមុខនេះ មែនណាក្រដាស៥រៀលពីដើមណា។

ក៖ ៥រៀលស្មើរនិងជំនាន់យើងនេះចូលប៉ុន្មានដែល?

ខ៖ អើយច្រើនណាស់។

ក៖ ច្រើន។

ខ៖ ហើយចុះកាលនិង​មួយដំល្លឹង តែប៉ុន្មាននេះនិង។

គ៖ មួយដំលឹង ស្មើរនិងមាសបីជីណា។ មាសមួយជី៣៥០។

ខ៖ បាទ កាលនិង៣០០ជាង។

ក៖ ចារ។

ខ៖ និងហើយ។

ក៖ ហើយឪពុករបស់អុំគាត់មានស្រុកកំណើតនៅណាដែលអុំ?

ខ៖ នៅស្រុកបារទី ខេត្តតាកែវយើងនេះ។

ក៖ ចារហើយម្តាយរបស់អុំវីញ?

ខ៖ ម្តាយខ្ញុំអើ គាត់នៅខាងឧត្តុង ក្នុងខេត្តកំពង់ឆ្នាំងុ។

ក៖ ចារហើយទាក់ទងអំពីឪពុក តើឧពុករបស់គាត់និងមានឈ្មោះអីគេដែល? ជីតារបស់អុំ?

ខ៖ ជីតា មិនស្គាល់ទេ ស្គាល់តែតាវែង គេហៅតែតាកង់វែងៗ។

ក៖ កង់វែងដូចកុក។

ខ៖ បាទហៅតែប៉ុននិងមក ខ្ញុំកើតអត់ទាន់ ទៅៗឃើញតែផ្នូ។

ក៖ ចារហើយចឹងកុងវែងដូចកុកនិងត្រូវជាឪពុករបស់ឪពុកអុំ?

ខ៖ បាទ។

ក៖ ចារហើយទាក់ទងអំពីម្តាយវិញឪពុកម្តាយគាត់ឈ្មោះអី?

ខ៖ ឪពុកម្តាយខាងម្តាយខ្ញុំអី?

ក៖ ចារ។

ខ៖ អើ យាយ យ៉ាង់ តាស្មង់។

ក៖ យាយយ៉ង តាស្មង់។ ចុះអុំកើតទាន់ទេ?

ខ៖ ទាន់តែយាយ ហាហារ ដូចខ្ញុំប្រាប់បងឯងចឹង ខ្ញុំទៅធ្វើការខ្ញុំនិយាយជាមួយបានហើយ ខ្ញុំសរសេរបានទៀត។

ក៖ ឆ្លាតណាស់អុំ។

ខ៖ ខ្ញុំដូចអ្នកវិភាគភពណា ដូចខ្ញុំស្លាប់បានតាមរលកធាតុអាកាស ក្នុងពេលតែមួយ ខ្ញុំស្លាប់បងឯងនិយាយបានហើយ ខ្ញុំកត់បានទៀត ហើយខ្ញុំឆ្លើយទៅនាងខាងនេះបានទៀតនុះ។

ក៖ អរឆ្លាតណាស់អុំ។ តើវាជាអារណ៏របស់អុំដឹង ឬក៏ជាទេពកោល្យ?

ខ៖ អត់ទេ វាជាអារណ៏ដែលខ្ញុំដឹងអី វាដូចជាទំលាប់របស់ខ្ញុំចឹងតែម្តងនិង ដូចថាខ្ញុំនិយាយចឹងទៅ អារមណ៏ខ្ញុំនិងចេញតែម្តង ដូចថាខ្ញុំយកជាលេខបូកជាអរក្ស ខ្ញុំនិយាយជាមួយគេនិយាយទៅ ខ្ញុំនិយាយមួយនាងក៏និយាយទៅ និយាយហើយដៃខ្ញុំកាន់ប៊ិចសរសេរអរក្សចឹងបានទៀត ដល់តែចប់ហើយបានខ្ញុំទៅសួបងឯងថាចប់នៅរឿងនិង។

គ៖ ឆ្លាតណាស់។

ខ៖ និងហើយ ដល់តែចប់ហើយបានសួរឿងនិង ថានាងចប់នៅ និយាយហើយនៅ អានិងតែប៉ុននិង។

ក៖ ចារ។

ខ៖ គ្រាន់តែយើងមានជំនាញខុសគ្នាតិចៗតែប៉ុនិងទេក្មួយ បានអាមុខជំនាញនិងបានយើងចេះតែរស់បានរហូតមកដល់អាឡូវ ឡើងចាស់ទុំហើយ ចូល ៦០ ទៅ៧០ ស្អែកហើយនិងក្នួយ។

ក៖ ចារហើយទាក់ទងកាលពីជំនាន់អុំនៅតូចៗណាកាលអុំនៅរៀន អុំរៀនបានថ្នាក់ទីប៉ុន្មានខ្លះ?

ខ៖ អើ កាលខ្ញុំនៅរៀនកាលនិងគេមិនមែនរៀនពីទីមួយទៅណា កាលនិងគេរៀនពីលើមកវិញ ទី១២មកតាស់។

ក៖ ចារ។

ខ៖ និងហើយកាលខ្ញុំរៀនពីទី១២ ទី១១ និងខ្ញុំរៀននៅកែវមរកតមករហូត ដល់តែខ្ញុំចូលថ្នាក់ទី១០ និងខ្ញុំចូលរៀនបារាំងណា កាលនិងគេហៅថា ថ្នាក់អាតិនិង។

ក៖ ចឹងអុំចេះនិយាយបារាំងខ្លះៗទេ?

ខ៖ អើបារាំងអាឡូវចង់ភ្លេចអស់ហើយនេះ។ ដូចថាយើងអត់សូវយកចិត្តទុកដាក់ណា បារាំងពីដើមខ្ញុំឆ្អិន ខ្ញុំសរសេរអីក៏ដោយ ខ្ញុំសរសេរតែជាអក្សរបារាំងទេ កាលនិងខ្ញុំនៅធ្វើការ ក៏ប៉ុន្តែអាឡូវខ្ញុំឈប់ពីការងារនិងទៅ ខ្ញុំចេះនិយាយតែភាសាបារាំងទេ ចឹងបានពួកពេទ្យៗអស់និងវាចូលចិត្តខ្ញុំ។

ក៖ ចារចឹងអុំអាចនិយាយបារាំងបានខ្លះ និងសរសេរបាន។

ខ៖ បានខ្លះៗ តែអាឡូវចង់ភ្លេចអស់ហើយ។ ខ្ចិលណាស់អាឡូវ ចូលដល់ដំណាក់កាលខ្ចិលហើយ ព្រោះយើងអាឡូវងាកឈឺៗទៀតណា អាឡូវណា។

ក៖ ចារ។

ខ៖ ដូចថាយើងវាងាកឈឺៗចឹងទៅ ដូចជាយ៉ាប់ណា ដល់អាឡូវវាៗរវល់ពេក មើលចៅមើលកូន។

ក៖ អុំឈឺអី?

ខ៖ វាចេះតែឆាប់ហត់ណាស់ ចាស់ហើយធ្វើអីតិចឆាប់ហត់ណាស់អាឡូវនិង។

ក៖ ចារចឹងអុំចេះនិយាយភាសារខ្មែរនិងភាសារបារាំង?

ខ៖ បាទ តិចតួចនិងទេ អាឡូចង់ភ្លេចអស់ហើយរាល់ថ្ងៃ ភ្លេចអស់ហើយ បើខ្មែរវិញមិនអីទេ។

ក៖ ចារ ហើយអុំរៀនដល់ថា្នក់ទីប៉ុន្មាន?

ខ៖ ខ្ញុំរៀនបានត្រឹមថ្នាក់ទី ៧ កាលនិងគេហៅអើអីទេ ដូចថាគេប្រលងឌឺឡ៏វេជាប់និង ខ្ញុំជាប់ថ្នាក់ឌឺឡ៏វេនិងនៅក្នុងឆ្នាំ ១៩៦៦ កាលខ្ញុំប្រលងឌីផ្លូមជាប់ គេសារនីប៉ូតែម្តង កាលនិងសារនីប៉ូគេមកស្រុកខ្មែរនោះ គេមកសំភោស្តាតអូឡាំពិចនិង​និងដែលខ្ញុំប្រលងជាប់ឌីភ្លូមហើយ គេសារនីប៉ូនៅឆ្នាំ១៩៦៦ និងខ្ញុំជាប់ឌីភ្លូមតាំងពីឆ្នាំ១៩៦៦នុះ។

ក៖ ហើយដល់ពេលអាប៉ុលពតចូលមកអុំ។

ខ៖ និងហើយ អានិងខ្ញុំរៀនខាងបួសហើយ កាលពេលអាប៉ុលពតចូលមក ខ្ញុំបួស ខ្ញុំរៀនតែធ៏មបារលីនិងទៅ រៀនអារឿងបារលី រៀនធម៏ យើងរៀនព្រះធម៏អីចឹងទៅណា ប្រត្រីបីដក់អីនិងទៅ។

ក៖ ចារហើយអុំបួសបានប៉ុន្មានឆ្នាំ? អុំបួសធ្វើជាលោក?

ខ៖ លោកនិងណា បួសធ្វើជាព្រះសង្ឃតែម្តង បាទ ហាហារ បានប្រាំរទៅប្រាំមួយវស្សារ បីបួនវស្សារអីដែល យើងរៀន ចុះយើងរៀនដល់ថ្នាក់ ពុទ្ធីកាក់ចប់ហើយ។

ក៖ ចារ បីទៅបួនវស្សារ មួយវស្សារប៉ុន្មានឆ្នាំអុំ?

ខ៖​ មួយវស្សារ គឺមួយឆ្នាំ។

ក៖ មួយឆ្នាំ។

គ៖ មួយវស្សារមួយឆ្នាំចៅ។

ក៖ អរ ហើយទាក់ទងអំពីអាពាហ៏ពិពាហ៏អុំវិញ អុំបានស្គាល់ប្រពន្ធអុំនៅពេលណា?

ខ៖ អរស្គាល់គ្នាតាំងពីអាប៉ុលពតមកនុះ ស្គាល់តាំងតែពីនិងមក ដល់ហើយវាចេះតែបែកគ្នាទៅអស់ទៅណា ដល់តែបែកទៅគេទៅស្រុកគេទៅ ខ្ញុំវិញនៅនុះទៅ អើដូចថាវាគូណា ដល់តែគូទៅ បងៗនោះគេជួបប្រជុំគ្នាគេចឹងទៅ គេហៅយកទៅផ្សំផ្គុំទៅ គេរៀបចំទៅ ចុះកាលនុះយើង ខ្ញុំជាទាហ៊ានមានប្រាក់ខែមកពីណា កាលនិងអង្ករ១៨គីឡូនិងយកទៅ អង្ករ១៨គីឡូនិង។

ក៖ ចារចឹងបានន័យថា អុំស្រលាញ់គ្នាហើយតែបែកគ្នាមួយសារហើយ?

ខ៖ អត់ស្រលាញ់ទេ កាលនិងគ្រាន់តែថា ដូចស្គាល់គ្នាចឹងណា តែយើងអត់ដឹងទេ តាមចាស់ៗទេ។

គ៖ ចាស់ៗគាត់ផ្សំផ្គុំអោយ។

ខ៖​ យើងវាអត់ដឹង យើងនិយាយលេងដូចក្មួយដូចអីចឹងណា យើងវាអត់ដឹងណា ចុះសម័យនិង យើងរាប់អានគ្នានិងស្រីៗនុះ ស្រីប្រុសក៏ដោយគេហៅកងម៉ានិតណា កងនារីគេនិង អោយតែឃើញគ្នាទៅនិង គេហៅកងចល័តនារីនិងអោយតែឃើញប្រុសៗទៅនិងគ្នាសប្បាយចិត្តណាស់ អោយតែបាននៅជិតគ្នាកក់ក្តៅ អត់សូវមានអ្នកណាហ៊ានធ្វើអីចឹងណា អាណាមកហៅល្មមៗក៏អត់បានដែលដ និងហើយដ៏តែមកដល់នេះទៅបានវាក់អើ ក៏បានគ្នាទៅ រហូតដល់មកស្លាប់និងតាស់ ស្លាប់នៅឆ្នាំ២០០៤ហើយ។

ក៖ អុំស្រីគាត់មានឈ្មោះអីគេដែលអុំ?

ខ៖ សុម សុខឃុម។

ក៖ ហើយមកដល់អុំរៀបការជាមួយគ្នាបានកូនប៉ុន្មាននាក់?

ខ៖ អើបាននៅទាំងអស់ច្រើនណាស់ ប៉ុន្តែអាឡូវនៅតែប្រាំនាក់ទេ ប៉ុន្តែវាស្លាប់អស់ទៅ។

ក៖ ស្លាប់អស់ប៉ុនន្មាននាក់ដែលអុំ?

ខ៖ ស្លាប់អស់បីទៅបួនហើយ។

ក៖ ចារហើយកូនអុំមានប្រុសស្រីប៉ុន្មាននាក់?

ខ៖ ស្រី០៣ ប្រុស០២។

ក៖ ស្រី០៣ ប្រុស០២។ ហើយអុំស្រីគាត់ស្លាប់នៅឆ្នាំប៉ុន្មានដែលអុំ?

ខ៖ ២០០៤ ថ្ងៃ១៦។​ ថ្ងៃ១៦ ខែ០៦ ២០០៤។

ក៖ ចារហើយគាត់ស្លាប់ដោយសារអីអុំ?

ខ៖ ឈឺ តាមពិត ទៅវាទារុនទារាមកពីសម័យនេះផង ស្លាប់កាលនិងគេថាគាត់រោគស្រ្តីណា គេថាយើងរោគស្រី្តណា។

ក៖ ចារ។

ខ៖ និងហើយវាចេះតែធ្វើទុករហូត បន្សល់ទុកតាំងពីសម័យខ្មែរក្រហមមកនោះ។

ក៖ ហើយទាក់ទងអំពីបន្ទាប់ពីអុំស្រីស្លាប់ហើយអុំបានយកប្រពន្ធមួយទៀត?

ខ៖ នៅទេ អួយយូរណា ខ្ញុំទើបតែបានប៉ុន្មានឆ្នាំនេះនិង។

ក៖ ហាហារ យកបានប៉ុនន្មានឆ្នាំ ហើយប្រពន្ធអុំទីពីរ គាត់មានឈ្មោះអីគេដែល?

ខ៖ ឈ្មោះ គៀង រ៉ានី។

ក៖ ហើយអុំបានកូនប៉ុន្មាននាក់ហើយ?

ខ៖ អត់ទេ យកធ្វើអីទៀត ចាស់ៗហើយយកទៅគ្រាន់ថាមើលថែគ្នានិងណា។

ក៖ ចារអត់អីទេអុំ ហើយចុះកូនៗអុំពួកគាត់បានរៀនសូត្រអីចប់អស់ហើយ?

ខ៖ រៀនក្មួយ ប៉ុន្តែបានរៀនខ្លះៗ អាខ្លះវាឈប់អស់ហើយ យើងអត់បានរៀនចប់អីទេក្មួយអើយ យើងវាខ្វះខាតពេក ដល់ហើយចឹងទៅបាន អាខ្លះបានត្រឹមទី១១និង មិនទាន់បានប្រលងផង តុតិយភូមិអីនិងអត់បានចប់ទេ។

ក៖ ចារហើយអាឡូវពួកគាត់រៀបការអស់ហើយ?

ខ៖ អស់ហើយ គេមានប្តីប្រពន្ធអស់ហើយ។

ក៖ ចារហើយទាក់ទងអំពីការងាររបស់អុំ អុំធ្លាប់ធ្វើការងារអីគេខ្លះ?

ខ៖ អើយការងារ ធ្វើអត់ចេះរើសមុខផង។

ក៖ ចារអុំចេះច្រើន។

ខ៖ បាទ ត្រូវធ្វើសំណង់ ធ្វើសំណង់ទៅ។

ក៖ អុំចេះធ្វើសំណង់ដែល?

ខ៖ ចេះ។

ក៖ ចឹងអុំចេះសាងសង់ផ្ទះអត់?

ខ៖ ចេះ។

ក៖ សាងសង់ផ្ទះថ្មរ ឬក៏ផ្ទះឈឺដែលអុំ?

ខ៖ ផ្ទះថ្មរ ផ្ទះឈឺក៏ដោយ ក៏ធ្វើកើតដែល បាទ។

ក៖ ហើយអុំប្រាប់តិចមើល ចំនាញមួយៗតើអុំធ្វើរយះពេលប៉ុន្មានឆ្នាំ?

ខ៖ អើអានិងអាជីបហើយ។

ក៖ ចារហើយអុំបន្ទាប់ពីធ្វើសំណង់ហើយ អុំធ្វើអីគេទៀត?

ខ៖ រកនេះចឹង បើទំនេរត់ម៉ូតូឌុប ថាទៅអោយតែបានលុយទិញម្ហូបអាហារអោយកូនហូប ស្អីក៏ធ្វើដែល លើកលែងតែពីរបីមុខចេញទេ លើកលែងតែចោរ ហើយនិងក្បត់ជាតិទេ ដែលអត់ធ្វើ ក្រៅពីនិងធ្វើទាំងអស់។

គ៖ នេះដាក់កៅអី អោយលោកអង្គុយផង។

ខ៖ ​លោកធំពេក។

គ៖ ហាហារ។

ក៖ អង្គុយលេងសិនអុំប្រុស។

ខ៖ និយាយល្មមៗនិងក៏គាត់និងស្តាប់មិនលឺដែល។ វាធ្ងន់ត្រចៀកណា។

ក៖ ចារហើយទាក់ទងអំពីជីវិតរបស់អុំចង់សួរថាពេលណាដែលអុំពិបាកជាងគេនៅក្នុងជីវិតណា? តាំងពីតូចរហូតមកដល់ធំ?

ខ៖ ពិបាកជាងគេគឺសម័យមកពីសម័យ៧៤ ទៅ៧៥និងមកតែម្តង សម័យរដ្ធកម្ពុជាប្រជាតិបតីយ ព្រឺអស់ហើយលោកអើយលោក បុណ្បអស់ហើយ បុណ្បព្រះសំពះមេឃអស់ហើយ មែនណាថាអោយតែអ្នកណាជួយខ្ញុំដឹងគុណមួយជីវិតនិង មែនគឺវាពិបាកពេកណាស់ហើយ និយាយពីថាយប់ឡើងដេកចឹង អោយតែសត្វជំទាលយំខ្ទត់ អើយអញទៀតហើយអញ ដល់ម៉ោងអាឡូវហើយ តែម៉ោងបីកន្លះគេផ្លុំក្រចែហើយ រត់ទាន់មិនទាន់និងទៅដល់ត្រូវរបស់គេទៀត ធ្វើស្រែ ចុះបើមួយហិតា សុទ្ធតែបីនាក់ទៅប្រាំរនាក់អីព្យួរ មិនមែនតិចទេណាក្មួយ ដីមួយហិតាព្យួរប្រាំរនាក់ណា កប្រាំរណា​ ខ្ញុំប្រាប់ទៅចង់ងាប់នុះ នែកដៃណាបើថាទៅដកសំណាប់វិញ ដៃក្តាប់ចេះអត់កើតទេនេះ សួរទៅទាំងអស់គ្នានិងអ្នកណាក៏ធ្លាប់ដែល ដក់អីអត់មានដកមួយភ្លូនទេ លេងសុទ្ធតែប្រាំរភ្លួនទៅមួយស្លឹក។

ក៖ អរគេកំណត់អោយយើងធ្វើម៉ងអីអុំ?

ខ៖ គេកំណត់តែម្តង។

ក៖ បើអត់បានប៉ុននិងអោយគេ?

ខ៖ អត់បានប៉ុននិង វាអត់អោយឡើង អត់អោយសុី។

គ៖ វាងត់អោយបាយសុី។

ខ៖ អត់អោយឡើង អត់អោយបាយសុីទេ ចាំអោយច្បាស់ទៅ ដៃណាក្តាប់ចេះមិនកើតទេ។ ចុះក្មួយចេះដកសំណាប់ទេ?

ក៖ អត់ដែលទេ។

ខ៖ អត់ដែលទេ ក្មួយដែលបោចស្មៅទេ?

ក៖ ធ្លាប់។

ខ៖ និងហើយដូចគេបោចស្មៅចឹង សំណាប់គេដកចឹង ប៉ុន្តែគ្រាន់តែថាសំណាប់យើងចាប់ម្តងបួនប្តាំរដើមមករួចហើយយើងទាញទៅចឹងមក វាមកទាំងឬហើយ ចុះក្តាប់ប៉ុនៗនេះបាន បានមួយកណ្តាប់ ហើយក្នុងមួយភ្លូននុះ វា៤០កណ្តាប់ ហើយ៤០កណ្តាប់និងដល់ហើយមួយស្លឹកនិងវាដប់បួនរយកណ្តាប់នុះ ហើយយើងគិតមើលទៅ៤០០កណ្តាប់និងវាស្មើរនិងប៉ុន្មានថ្ងៃក្មួយ គិតមើលទៅ។

ក៖ វូវខ្លាំងណាស់។

ខ៖ ខ្ញុំធ្វើវាមិនអស់ ជួនកាលធ្វើ អ្នកខ្លះអុកគូថអង្គុយ អុកគូថក្នុងទឹកណា ។

ក៖ ហើយបើយើងធ្វើអត់ហើយវាយកយើងទៅសំលាប់ចោលទៀត?

ខ៖ ទេអានិងវាចឹង ហាហារទៅដល់បើថាបបរអីមួយចានចឹង វាដុះអោយកន្លះចានរត់ចោលបាត់មកដកកណ្តាប់ទៀតហើយ។ ដើរៗទៅកាំបិទគេមួយនិង ខ្ញុំស្មានថាគេកាប់ឆ្កែ ដល់ទៅដល់វាទរដសក់ពីក្រោយ ដួលទីនិងទៅហ្អែងប្រកិចអីក៏ប្រកិចទៅ។

ក៖ ចារហើយមនុស្សគ្រប់គ្នាគេឃើញអញ្ចឹងទៅអុំ?

ខ៖ ឃើញគ្រប់តែគ្នានិងពួកអាអស់និង អោយតែឃើញពួកអាខោរអាវខ្មៅមកនិង ម៉ែអើយ។

ឃ៖ និយាយទៅសុទ្ធតែក្មួយឯងមិនដែលឆ្លងកាត់ទេ ហាហារ។

ក៖ ចារ ហើយទាក់ទងអំពីពេលដែលដាច់ហើយ គេមកជំលៀស គែជួយគេអីនិងណា ពេលនិងអុំមេចដែល សប្បាយចិត្តឬក៏យ៉ាងមេច?

ខ៖ យីលោកហើយ និយាយថាមិនសប្បាយមេចហា មកដល់ដាច់បាយផង ម៉ែអើយលែងមួយឆ្នាំងលេខ១០ បីនាក់ មែនក្មួយណា កាលនិងមកដល់ថាគ្នានអីទេលោកអើយ ប្រហុក អាប្រហុកយើងយកពីកន្លែងសហករគេមក និងហើយក្មួយអើយយកមកដុត អើយនិយាយពីបាយអាឆ្នាំងលេខដប់យកមក ថាអ្នកណាយកអីក៏យកទៅក្មួយអោយ ហើយយើងយកឡាំង យើងយកមកដុំដាក់តែអង្ករយកមក អង្ករកាលនិងវាសំបូទៀត អាគេមិនទាន់នេះនិង។

ឃ៖ អាបែកនិងអី?

ខ៖ និងហើយអាបែកយើងចេញមក ពីឆ្នាំ៧៩នុះ ក្មួយហើយ យកមកដាំមួយឆ្នាំងប៉ុននិង ៣នាក់ សុី។

ឃ៖ សុីទល់តែងាប់ហើយអានិង គេថាងាប់។

ក៖ ហាហារ ហូបឡើងហុល់។

ខ៖ និងហើយ ងាប់ំណា មានអាខ្លះងាប់ណាក្មួយ ងាប់ហូបបាយទល់តែងាប់តែម្តងនិងខ្ញុំប្រាប់ទៅ ចឹងបានថាខ្ញុំអរណាស់ ដើរមក និយាយពីដើរតាំងពីអណ្តូងសំបូររហូតដល់ពោរសាតិ៏ណា ហើយនៅនិងដេកចាំឡានចាំអីទំរាំតែគេជួនមកនុះ។

ខ៖​ ចឹងបានថាវេទនាណាស់ក្មួយអើយ ក្មួយឯងកុំនិយាយអារឿងខ្មែរក្រហមនិង អាកម្ពុជាប្រជាតិបតីយនិង ចាំមែន។

ក៖ ចារ ហើយបន្ទាប់មកទៀតទាក់ទងអំពីជីវិតរបស់អុំមកដល់បច្ចុប្បន្ននេះវិញ តើពេលណាដែលអុំសប្បាយជាងគេណា?

ខ៖ នៅពេលដែលសប្បាយជាងគេ គឺពេលណាដែលបានជួបជុំកូនចៅ អោយតែបានជួបជុំកូនចៅនិងគឺដឹងតែសប្បាយហើយ កុំអោយតែកូនចៅឈ្លោះគ្នា មិនបាច់អោយអីអុំទេ សុំតែប៉ុននិងមកដល់អរតែម្តង អោយតែបានឃើញកូនល្អុកល្អូន គេមានហូបចុក គេអោយមិនអោយក៏ហីទៅ អោយតែគេបានសុខសប្បាយទៅ យើងក៏អរដែល តែអាឡូវខ្ញុំបាយអីមិនសូវបានទៀតនិងណាអាឡូវនិង។

ក៖ ចារចង់សួរអមថា អុំចូលចិត្តស្តាប់ចំរៀងអត់?

ខ៖ ហីចំរៀងចូលចិត្តណាស់ ស្តាប់តែចំតរៀងពីដើមទេ បទសាមុត សុធាអីនោះបានស្តាប់ បានចូលចិត្ត បទចំរៀងអញាក់អាញ៉សម័យអាឡូវនេះអត់ទេ ហាហារ។

ក៖ អត់ទេ ហាហារ ហើយអុំជេះច្រៀងចំរៀងទេ?

ខ៖ ហី ដូចថាចឹងនិង ហាហារ ខ្ញុំដូចជាចង់សប្បាយដែល ចាស់មែនតែនៅចង់សប្បាយណាស់ក្មួយ ដល់ពេលសប្បាយមនុស្សយើងកើនអាយុណា មនុស្សយើងមិនកើតទុកណា មែនដូចគេថាចាស់ទៅចង់សប្បាយតាស់ ដូចថាយើងមកពីហត់ចឹងមក មានចំរៀងស្តាប់ចឹងទៅក្រហឹម ដូចពីតូចអីមកដល់ស្តាប់សុទ្ធតែចំបុីដងវែងអីណានុះ កាលនិងវាស្រួលណា ចឹងបានថា។

គ៖ កាលខ្ញុំដេកស្តាប់ចំបុីដងវែង។

ខ៖ និងហើយខ្ញុំចឹងបានប្រាប់ក្មេងៗសារក្រោយនិងថា កុំអោយវាចង់វិលទៅរកកន្លែងអានរកនិងទៀត ទប់អោយជប់ អរគុណសន្តិភាពនិងអាហើយទៅ កុំទៅនរកអាវជ័យនិងទៀត អានិងនរក៩ជាន់ណា ២០ជាន់អានិងនុះ។

ឃ៖ ក្មួយឯងកើតទាន់ហើយ សម័យនេះវាសប្បាយ បើពីមុនវិញអើយ។

ខ៖​ នេះបែបកើតពីពាន់ជាងទេនេះ?

ក៖ ខ្ញុំកើតកៅជាង ៩៤ ៩៥។

ខ៖ អរចឹង ដំណាលអាឡាយ។

គ៖ និងហើយដំណាលអាឡាយ។

ខ៖ និងហើយអាឡាយកូនខ្ញុំអាពៅ។

ក៖ ហើយអុំចេះលេងឧបករណ៏ភ្លេងខ្មែរ លេងតន្រី្ត រាំរបាំអីដែលទេអុំ?

ខ៖ អុំអត់ចេះទេ បើថារាំចេះ ចូលចិត្តហាហារ។

ក៖ ហើយអុំចូលចិត្តលេងល្បែងកំសាន្តដូចជាបោះអង្គុញ ចោលឈូកអីនិងធ្លាប់លេងទេ ចូលឆ្នាំខ្មែរអី?

ខ៖ អួយពីដើមចូលចិត្ត ហឹមអស់ហើយជង្គុងអីនិងអោយតែទៅ លេងអត់ទេអានិងខ្ញុំចូលចិត្ត កាលនិងខ្ញុំនាំក្មេង នាំទៅយើងនាំលេងទៅ យើងចងលេងទាញព្រាត់ទាញអីនិង តែអានិងបានតែបុណ្បទានទេ បុណ្បទានចូលឆ្នាំ ចូលអីម្តងៗ និង។

ក៖ ហើយចង់សួរអុំថា អុំខ្លាចអីជាងគេនៅក្នុងជីវិតដូចជា ឧបសគ្គទាំងឡាយដែលអុំជួបណា ខ្លាចអីជាងគេ?

ខ៖ ខ្ញុំខ្លាចបំផុត គឺខ្លាចអារឿងព្រាត់ប្រាស់គ្នានិងតែម្តង។

ក៖ ចារ ព្រាត់ប្រាស់ក្រុមគ្រួសារ?

ខ៖ ព្រាត់ស្លាប់ ចង់ថាធ្វើមេចក៏ដោយ បុណ្បព្រះថាកុំអោយតែព្រាត់ប្រាស់គ្នាទៅ នៅប៉ុនន្មាននៅទៅ បើថាមេចៗអោយខ្ញុំទៅមុនគេទៅ។

គ៖ កុំអោយកើតសង្ក្រាមទៀត ស្គាល់ហើយ។

ខ៖ កុំអោយតែកើតសង្ក្រាមទៀតស្គាល់ហើយលោកអើយ ឈប់ប៉ុននិងបានហើយណា ខ្លាចតែអារឿងសង្គ្រាមនិងតែម្តងខ្ញុំ អាជំងឺអីលម្មៗអាចរកពេទ្យបានណា តែរឿងអានិងមួយ អត់សោះ អានិងអត់ស្គាល់ពេទ្យ អត់ស្គាល់ស្តេចទេអានិងនោះ។

ក៖ ចារ។

ឃ៖ សង្គ្រាមពីមុនអត់ខ្លាចទេ ខ្លាចតែសង្ក្រាមគ្រឿងញៀនអាឡូវនិង។

ក៖ ចារគ្រឿងញៀនសាហាវដែល។

ខ៖ សាហាវជាងស្អីទៀតអានិងវាងត់ស្គាល់ម៉ែឪតែម្តង។

ក៖ ហើយទាក់ទងដូចជាជំនាញអីមួយ ដូចជា អុំចេះឡើងត្នោត កូស្ករ?

ខ៖ អរអាឡូវឡើងលែងរួចហើយក្មួយ កាលពីសម័យអាប៉ុលពត ជំនាញហើយនេះ ពួកនេះពួកជើងអាកាសហើយនេះឡើងត្នោត អានិងពួកម៉ាក់ ហាហារ។

ក៖ តាំងពីនៅក្មេងមែនអុំ?

ខ៖ បាទ វាអត់ធ្វើការអី ចុះលេងមួយភ្លែត៣០ដើមអីនិង ឡើងព្រុយនោះ អេអាឡូវឡើងបានតិចតួច។

ក៖ ហើយទាក់ទងពីក្តីសុបិនរបស់អុំ អុំធ្លាប់ប្រាថ្នា ពេលអុំធំឡើងចង់ធ្វើជាគ្រូបង្រៀន គ្រូពេទ្យអីដែលទេអុំ?

ខ៖ ក្តីស្រម៉ៃអីក្មួយអើយ ជំនាន់នោះ មានបានរៀនអី។

ក៖ ដោយសារតែជំនាន់ប៉ុលពតធ្វើអោយយើងអត់បានរៀន។

ខ៖ បាទ ក្តីស្រម៉ៃនិងក៏វាបាត់អស់ហើយ ក្តីស្រម៉ៃវារលាយអស់ បាត់អស់តែម្តងកូន បាត់ម៉ង ទំរាំតែបាត់ទៅវិញនិងក្តីស្រម៉ៃយើងនិងវាហួសពេលអស់ហើយ អាឡូវយកតែមួយរស់វិញហើយ ព្រោះថាពេលយើងមកដល់អ្នកខ្លះគេមានទៅ យើងវិញដីស្រែយើងមកដល់ ចេញមកក្រោយគេ គេយកអស់ទៅ យើងមានបានអី យើងយកមិនបាន យើងមានតែកំលាំង ហើយនិងដំរិះយើងមានតិចតួចនិងណា យើងធ្វើអី ដូជជាជាងភ្លើង ធ្វើជាងសំណង់អីនិងយើងញធ្វើទៅ។

ក៖ ហើយទាក់ទងអំពីសម័យអាឡូវ បច្ចុប្បន្ននិងអមធូធារហើយអីអុំ?

ខ៖​មិនធូធារទេក្មួយអើយ ខ្ញុំធ្វើអីលែងបានហើយ គ្រាន់តែថា អាឡូវបានកូន កូនគេជួយតិចៗម្នាក់មក កូនគេមិនអោយខ្ញុំធ្វើអីទេ ចាស់ហើយ បាទ យើងចាស់ហើយ ធ្វើអីច្រើនតិចគេស្តីអោយយើងទៀតនុះ បាទ។

ក៖ ហើយចឹងទាក់ទងអំពីអាឡូវនិងតើអុំអើដូចជាកូនចៅអីគាត់រៀបការអអស់ហើយតែគាត់នៅតែមកលេងអុំ?

ខ៖ នៅនិង អាខ្លះគេមកសួរសុខទុក អាខ្លះគេនៅជាមួយចឹងទៅ បាទខ្លះគេមកមើលចឹងទៅ។

ក៖ ចារហើយអាឡួវអុំនៅតែពីអ្នកប្តីប្រពន្ធទេ?

ខ៖ អត់ទេ យាយខ្ញុំគាត់នៅស្រែនុះ តែខ្ញុំនៅនេះ នៅនេះយើងធ្វើការងារនៅនេះទៅគ្រាន់បានលុយបានកាក់ទៅ ជួយចៅជួយកូនអាណាដែលវាកំសត់ជាងគេចឹងណា ព្រោះយើងវាមិនមានដំរិះ។

ក៖ ចារ រួចចុះអាឡូវនិងអុំធញវើការងារអី?

ខ៖ អត់ទេ ធ្វើអី អត់កើតទេអាឡូវ ឈឺហើយ។

ក៖ ចារចឹងជាចុងក្រោយខ្ញុំសូមអរគុណអុំ សំរាប់ពេលវេលាអុំផ្តល់ឧកាសអោយខ្ញុំធ្វើការសំភាស៏អុំ។ ចឹងអុំមានពាក្យពេជន៏អីផ្តាំផ្ញើរទៅកាន់កូនចៅជំនាន់ក្រោយដែលគេស្តាប់លឺសំលេងអុំទេ?

ខ៖ បាទអត់ទេនាង គ្រាន់តែខ្ញុំចង់ថាផ្តាំផ្ញើរនេះអោយកូនក្មួយៗ ចៅៗទាំងអស់ណា នៅជំនាន់អាសម័យតេជោនេះណា​ សម័យដែលគេរីកចំរើនសន្តិភាពហើយនេះ កុំអោយចង់វិលត្រលប់ទៅអាជំនាន់បីឆ្នាំប្រាំរបីខែនិងទៀត សម័យនេះហើយ បើ់បានប៉ុននិងហើយកូនៗទាំងអស់ ក្មួយៗទាំងអស់ខំថែរក្សារទៅ និងហើយកុំអោយវិលរកត្រលប់ទៅអាឋាននរកនិងទៀតទៅបានហើយ ខ្ញុំមានតែប៉ុននិងទេ ខ្ញុំមានតែសំលេងប៉ុននិងទេ វេទនាណាស់ មើលតែក្នុងរឿងទៅឃើញហើយ គេមិនមែនប្រឌិតទេ សុទ្ធតែមែនទែនហើយអានិង និងហើយមើលទៅ ខ្ញុំមានតែពាក្យផ្តាំផ្ញើរតែប៉ុននិងទេ។

ក៖ ចឹងខ្ញុំសូមអរគុណអុំ សំរាប់ពាក្យជូនពរនិងពាក្យផ្តែផ្តាំដែលអុំបានផ្តល់សំរាប់ពួកខ្ញុំ ចារអរគុណអុំ។